Amazzag n tira i ugrud s tewsatin-is yemxallafen, ula d netta yesɛedda temẓi, yeẓra amek agrud yettxemim d wayen yettnadi, ɣef ay-agi uqbel ad yili d amaru ilaq ad yili d win yettmussun aṭas ɣer igerdan, ilaq ad yili uẓar yezdin gar-asen yeǧǧhed s wanect-agi i yezmer ad d-izuɣer azayez n yigerdan ɣer-s, akken i d-yenna Al Hadidi deg wawal-is : «Amaru n yigerdan uqbel ad yili yettlaɛab amezgun neɣ yettawi-d timucuha ilaq ad yili d win i dyettrebbin agrud s wallalen ammasen i as-d-yettmuddu »3, ihi agrud d win i d-yeggaren tawtilt i usnulfu-ines, gar-asent : cbaḥa n udlis d usemres n wunnuɣen i yesnecṛaḥen ulawen n ugrud, tutlayt i yessemras di tudert-is n yal ass war tugniwin n uɣanib acku d ayen iweɛren aṭas i lefhama, isental yeqqnen ɣer wayen yettwali di tmetti i as-d-yezzin, abder n yesmawen n wid ukud yesɛa assaɣ, aṣaḍ n uḍris yettak-as icbi, seg wanect-agi akk ad d-nessegzu d akken tasekla n ugrud mačči d ayen isehlen, mačči d ayen yezmer yal yiwen ad tt-id-yaru, tasekla n ugrud d lemri n tsuta, d nettat i yettɛawan di ttarbiyya, tesselmad leḥdaqa, tiḥerci, adlis, ddin ula d leḥmala n tmurt-is, ihi : «Tasekla n ugrud d tasekla n yimmal, acku tettuneḥsab d taseklan umurameqqran nleɛmarnumdan »4.